Vnútorný predpis

Číslo 7/2020

05. 05. 2020

**Výzva na predkladanie žiadostí o Inštitucionálne projekty MTF STU so začiatkom riešenia v roku 2020**

Vypracovala: **doc. Ing. Kristína Gerulová, PhD.**

**Výzva na predkladanie žiadostí o**

**Inštitucionálne projekty MTF STU so začiatkom riešenia v roku 2020**

Dekan Materiálovotechnologickej fakulty (MTF) STU v Bratislave so sídlom v Trnave vyhlasuje výzvu na predkladanie žiadostí o Inštitucionálne projekty MTF STU na rok 2020/2021.

**Termín vyhlásenia výzvy:** 15. máj 2020

**Termín na predkladanie žiadostí:** do 15. júna 2020, 15:00 hod.

**Predstavenie projektového zámeru:** 22.-26. jún 2020

**Predpokladaný začiatok riešenia projektu:** 1. júl 2020

**Koniec riešenia projektu:** 31. december 2021

Doba riešenia projektov: 18 mesiacov

Termín predkladania záverečných správ: Január 2022

**Oponentúra záverečných správ o riešení projektu:** Február 2022

**Maximálny rozpočet projektu:** 1 500,- Eur

V prípade adekvátneho zdôvodnenia možno žiadať aj sumu vyššiu (najmä ak pôjde o významný projekt s celofakultným dopadom). Reálna pridelená suma na projekt však môže byť aj znížená. V r. 2020 sa predpokladá suma prostriedkov na všetky nové podporené projekty v celkovej výške max. do 10 000,- Eur.

**1. Účel poskytnutia grantu**

Účelom poskytnutia grantu je podporovať tvorivosť a iniciatívu zamestnancov na ústavoch. MTF STU so sídlom v Trnave preto podporí vybrané:

1. **Výskumné projekty (skupina 1).** Zamerané na vlastný výskum alebo vývoj, ktorý nemá krytie iným finančným zdrojom (ani potenciálne), avšak ponúka priestor pre rozvoj a má významný potenciál pre všetkých členov tímu a zúčastnených pracovísk. Rozvíja napr. **novú oblasť,** prípadne podporí tých, ktorí sa nachádzajú v rannej fáze výskumu a nemajú teda ešte priestor na to, aby sa uchádzali o iný typ grantu a pod.
2. **Nevýskumné projekty (skupina 2).** Projekty môžuce mať výrazne pozitívny dopad na zvýšenie počtu uchádzačov o štúdium na MTF, teda nielen na jeden študijný program (**nové aktivity** pre spoluprácu s väčším množstvom stredoškolákov pochádzajúcich z viacerých škôl a pod.).

V oboch prípadoch musí byť splnená podmienka významnej medziústavnej spolupráce, ktorá musí byť jasne deklarovaná v žiadosti o grant.

**2. Formálne náležitosti žiadosti**

Kompletne vyplnená žiadosť podľa prílohy 1.

**3. Obmedzenia činností a nákladov**

1. Výdavky spojené s riešením projektu sa nesmú použiť na krytie osobných nákladov.
2. V prípade výdavkov na publikácie alebo konferenčné poplatky a pod. bude pri projekte kladená zvýšená pozornosť na ďalšie výstupy projektu a dopad na celý riešiteľský tím. Takéto výdavky nesmú celkom presiahnuť 30% všetkých výdavkov na projekt.
3. Projekt v oblasti výskumu nadväzuje na predchádzajúci inštitucionálny podporený projekt maximálne 1x.
4. Riešitelia majú vyčerpaných minimálne 75% prostriedkov na inštitucionálnych projektoch z minulého obdobia (týka sa všetkých spoluriešiteľov).
5. Propagačné aktivity v prípade skupiny projektov 2, nie je nutné finančne definovať v rozpočte, tieto je potrebné riešiť priamo v súčinnosti s PR oddelením (t.j. napr. náklady na prípadnú reklamu na FB alebo IG alebo tlač letákov znáša fakulta a pod.). V projekte však treba naznačiť o aké propagačné aktivity by bol prioritne záujem.
6. Projektu pred schválením a udelením finančnej podpory, môže byť na základe oponentúry odporučená zmena. Projekt je v takom prípade financovaný až po súhlasnom stanovisku oboch strán.
7. Maximálna kapacita riešiteľského tímu je 1 800 hodín. Maximálna kapacita na jedného riešiteľa je 300 hodín na celú dobu riešenia projektu (18 mesiacov).

**4. Predkladanie žiadostí**

Kompletné žiadosti o poskytnutie grantu predkladá žiadateľ elektronicky na kristina.gerulova@stuba.sk v kópii na katarina\_tothova@stuba.sk a v jednom tlačenom exemplári do termínu na predkladanie žiadostí na Oddelenie vedy a výskumu MTF STU na PhDr. Katarínu Tóthovú.

**5. Posúdenie žiadostí**

Žiadosti Inštitucionálnych projektov budú posúdené po vstupnom oponentskom konaní.

**Hodnotiace kritéria:**

1. Kvalita spracovania projektu
2. Plánované výstupy
3. Potenciálny dopad (riešitelia, pracoviská, fakulta)
4. Miera medziústavnej spolupráce
5. Inovatívnosť návrhov
6. Duplicitné financovanie (projekty, ktoré môžu byť duplicitne financované inou grantovou schémou nebudú podporené)

**6. Záverečná správa**

Záverečná správa o výsledkoch riešenia inštitucionálnych projektov sa odovzdáva elektronicky na kristina.gerulova@stuba.sk v kópii na katarina\_tothova@stuba.sk a v jednom tlačenom exemplári do 31. Januára 2022, do 15.00 hodiny, na Oddelenie vedy a výskumu MTF STU na PhDr. Katarínu Tóthovú.

**7. Formálne náležitosti záverečnej správy**

Kompletne vyplnená záverečná správa podľa prílohy 2.

**8. Záverečná oponentúra**

Záverečná oponentúra o výsledkoch riešenia inštitucionálnych projektov sa bude konať v stanovenom termíne. Na záverečnej oponentúre je povinná účasť všetkých členov riešiteľského tímu a vedúcich zamestnancov zainteresovaných pracovísk.

prof. Ing. Miloš Čambál, CSc.

 dekan MTF STU

Príloha 1 - vzor žiadosti

Príloha 2 - vzor záverečnej správy